**ANUNŢ CONFERINŢĂ**

 **Facultatea de Ştiinţe ale Educaţiei, Ştiinţe Sociale şi Psihologie** prin **Departamentul de Ştiinţe ale Educaţiei,** în parteneriat cu **Inspectoratul Școlar Județean Argeș, Casa Corpului Didactic Argeș şi Centrul de cercetări ştiinţifice în domeniul psihopedagogiei aplicate – PRO ED EXPERT** anunţă organizarea Conferinţei Naţionale a Profesorilor - ***”EDUCAȚIA LA TIMPUL VIITOR”,***ediţiaa VI-a, ce va avea loc în data de **08 iunie 2019**.

 Scopul conferinţei este acela de a crea cadrul unei dezbateri privind problematica educației prezente și viitoare, orientarea prospectivă a educației și regândirea acesteia, în acord cu cerințele viitoare ale societății, precum şi cu transformările rapide și profunde ce au loc în plan socio-economic și tehnologic.

 Conferinţa se adresează, în egală măsură, profesorilor din învăţământul primar şi preşcolar, profesorilor din învățământul gimnazial și liceal, consilierilor şcolari, specialiştilor din domeniul ştiinţelor educaţiei (cercetători, formatori), masteranzilor/ studenţilor.

 Principalele direcţii tematice abordate în cadrul Conferinţei ***”EDUCAȚIA LA TIMPUL VIITOR”*** sunt:

1. *TENDINȚE ACTUALE ÎN EDUCAŢIA TIMPURIE*
2. *APLICAȚII PRACTICE ÎN CONSILIEREA EDUCAȚIONALĂ*
3. *IMPLICAȚII PSIHOPEDAGOGICE ÎN REUȘITA ȘCOLARĂ*
4. *BUNE PRACTICI ÎN ALTERNATIVELE EDUCAȚIONALE*
5. *TENDINȚE ACTUALE ÎN DIDACTICA SPECIALITĂȚII*
6. *BUNE PRACTICI ÎN MANAGEMENTUL EDUCAȚIONAL*
7. *ORIENTĂRI CONTEMPORANE ÎN FORMAREA PROFESORILOR*

**Calendarul conferinţei:**

* 30 mai 2019: trimiterea formularului de înscriere, a rezumatului lucrării şi a dovezii privind achitarea taxei de participare și publicare la adresa eltv.office@gmail.com.
* 08 iunie 2019: desfăşurarea lucrărilor conferinţei.
* 30 iulie 2019: trimiterea lucrărilor full text.

**Taxe**

Taxa de participare este de 70 lei, taxa care include mapa conferinței, participare la lucrarile conferinței și publicarea lucrării.

Taxele se achită în contul Beneficiar: ASOCIATIA EDUCATIE PENTRU MAINE, Cod fiscal CUI: 33433060.

Banca: CEC Bank SA, Sucursala: Pitesti, Adresa: Strada Doaga Nr. 11, Pitesti, Argeş, Romania

Detalii plata: Taxa participare / publicare conferinţă „**Educația la timpul viitor”.**

Cont IBAN: RO57CECEAG0130RON1081290

Pentru informaţii suplimentare, vă rugăm să ne contactaţi la adresa eltv.office@gmail.com.